








"Nu te închina până nu știi cine este sfântul!” 
(Proverb românesc) 

PUBLICAŢIE PENTRU CEI CE MUNCESC, DAR SĂ | GÂNDESC 


e titlul unei 

semnătura 
marelui ăl creștin şi 
naționalist cake a fost regretatul 
Petre Ţuţea. Titlul sugerează 
care sunt cele două mari temeiuri 
ale vieții noastre istorice: religia 
şi naționalitatea. Fără aceste 
două temeiuri tradiţionale 
n-avem nici consistenţă, nici 
identitate. 

Luna decembrie 
reprezintă şi ea un bun prilej de 
a ne reaminti şi de a medita la 
aceste două axe existențiale: ea 


cărţi 





| începe cu sărbătoarea marii 


împliniri naționale (1 decembrie) 
şi se încununează cu marea 
sărbătoare creştinească a 
Nașterii Domnului (25 
decembrie). Bucuria noastră se 
arcuieşte între Pământ și Cer, 
între Istorie și Eternitate, între 
Sânge și Duh. De aceea, luna 
aceasta s-ar cuveni să devină un 
simbol al plinătăţii noastre în 
toate inimile şi  cugetele 
româneşti. 

Omul întreg e suflet și 
trup. lar ce este omul în mic, este 
neamul în mare. Conştiința 
națională ne asigură dăinuirea 
fizică prin grelele încercări ale 
istoriei, iar conştiinţa ortodoxă 
ne asigură permanenţa 
spirituală, deschizându- nezările 
mântuirii. Orizontala Vieţii 
naționale şi verticala vieţii 
religioase alcătuiesc “crucea” 
biruinţei noastre. 

Din nefericire, mulți 
dintre noi - şi mai ales mulți 
dintre copiii şi nepoţii noștri - 
tindem să nu mai înţelegem în 
adevărata lor dimensiune aceste 
două temelii ale vieții, fiind 
indiferenți faţă de ele, iar uneori 
chiar disprețuitori. Ne înfundăm 
adesea, orbeşte, în grijile sau în 
plăcerile de fiecare zi, lără să ne 
dăm seama că neamul se 
chircește astfel în noi şi că riscăm 
să devenim, pe nesimţite, simple 
“jucării ale diavolului”. Am uitat 


ŞI 
NEAMUL MEU”: 


REDACȚIA REVISTEI “LUMEA 
SATELOR” UREAZĂ TUTUROR 
CITITORILOR EI, DUPĂ DATINA 
STRĂMOȘEAASCĂ, SĂRBĂTORI 
FERICITE, BUCURIE ȘI PACE 
SUFLETEASCĂ, UN AN NOU 
ÎMBELȘUGAT ŞI BUNĂ RÂNDUIALĂ 
ÎN TOATE! 


înseamnă, 
înțelepciuni româneşti, “a nu mai 

numai interesă ȘI imediate şi 
meschine şi ne bu curăm doar de 
nimicurile Zilei: Dar asta 


conform vechii 


avea nici un Dumnezeu” sau, 
altfel spus, “a nu mai avea nimic 
sfânt”. De un astfel de om ne 
învățau bătrânii să ne ferim... Şi 
iată că unii dintre noi au decăzut 
atât de mult încât ar trebui, nu 
de puţine ori,să ne ferim... de noi 
înşine! 

Ce e de făcut? Totovorbă 
bătrânească ne îndeamnă: 
“Pune-ţi căciula dinainte şi 
judecă-te singur!”. Ei bine, de 
această judecată de sine a 
fiecăruia s-ar putea să depindă 
supraviețuirea noastră ca neam. 
De ne vom judeca drept, vom 
înțelege poate de ce rău suferim 
şi vom începe să ne tămăduim 
(căci numai cine se ştie că e 
bolnav umblă să se vindece!). De 
ne vom judeca strâmb sau nu ne 
vom judeca deloc, atunci vom fi 
ruşinea a două mii de ani de 
istorie românească; neamul se 
va stinge cu noi, iar Dumnezeu 
“ne va scuipa din gura Lui” (cum 
stă scris la Apocalipsă). Aceasta 
ar însemna să ne ratăm nu doar 
propria viaţă (“făcând umbră 
pământului degeaba”), dar să 
compromitem cu nevrednicia 
noastră deopotrivă trecutul şi 
viitorul acestei țări. 

_Fie ca Dumnezeu să ne 
păzească de o asemenea 
perspectivă, să ne dăruiască 
“mintea românului cea de pe 
urmă” şi să ne învrednicească să 
petrecem aceste zile sărbătoreşti 
nu doar în bucuria mâncării şi 
băuturii, ci şi în bucuria regăsirii 
de noi înşine, cu cele dumnezeieşti 
de-a dreapta şi cu cele 
strămoşeşti de-a stânga, întru 
plinătatea omeniei româneşti. 


RĂZVAN CODRESCU 

Cu stingerea din viaţă a lui Corneliu Coposu 
dispare de pe scena vieţii româneşti unul dintre marile 
caractere ale generaţiei supraviețuitorilor temniţelor 
comuniste din România sovietizată şi bolşevizată. Cu 
Corneliu Coposu, cu viața şi destinul său, s-a scris 
una dintre cele mai luminoase pagini ale istoriei 
rezistenței împotriva agresiunii forțelor răului care 
au asaltat neamul românesc, cu intenția criminală de 
a-i distruge valorile şi a-i desființa identitatea 
spirituală. 

Descendent dintr-o veche familie românească 
de preoţi greco-catolici din Sălaj, Corneliu Coposu a 
continuat tradiția înaintaşilor Săi, a marilor 
personalităţi ardelene aflate în fruntea luptei pentru 
împlinirea idealurilor naţionale de libertate şi unitate, e fabia asha pr lati 
din vremurile afirmării în spiritualitatea românească pie sue Mea Si 
a Școlii Ardelene şi până la Marea Unire de la 1918. Pact ot ti 
Corneliu Coposu a trăit o viaţă de erou al luptei 
împotriva regimului care a păgubit neamul românesc 
de o jumătate de veac de istorie firească, iar pe el, 
cavaler al luptei şi jertfei, de peste 17 ani de libertate. 
Inchisorile comuniste ce-au împânzit România, n-au 
reuşit să frângă verticalitatea şi demnitatea lui 
Corneliu Coposu, crezul său în idealurile de unitate, 
libertate şi democrație românească. Chinuit şi 
batjocorit de regimul de detenţie inumană la care a 
fost supus, Corneliu Coposu a devenit un martir al 
rezistenţei anti-comuniste. 

Prin trecerea în veşnicie, la 1] noiembrie 1995, 
a lui Corneliu Coposu, opoziția din România a 
înregistrat o grea şi de neînlocuit pierdere. Fără 
senatorul Corneliu Coposu, preşedinte al P.N. T.C.D., 
lumea românească, cu scena ei politică, devine mult 
mai săracă decât era. După ce a contribuit la scrierea 
istoriei de luptă şi jertfă românească a ultimei jumătăți 
de veac, împletindu-şi propriul destin cu cel al ţării şi 
al neamului, Corneliu Coposu a trecut în veşnicie, 
devenind legendă. 

Dumnezeu să-l odihnească în pace. 

Nicolae POP 

De la cine să ceară 





țăranii sprijin? 


In ultimul timp am umblat pe la multe baze de recepţie, 
fececeuri, avicole, iscipuri şi alte societăţi ce au în obiectiv 
cumpărarea de cereale. Am fost cu necazurile mele agricole şi 
nicăieri nu eram în faţa birourilor singur. Zeci de oameni i-am 
întâlnit umblând pe drumuri, de cele mai multe ori degeaba. Se 
roagă cât mai frumos ca să câştige bunăvoința acestor societăţi, vin 
cu scrisori de recomandare de la persoane suspuse şi se întorc de 
multe ori cu acelaşi răspuns: “Nu cumpărăm. Mai reveniţi”!. Şi 
oamenii vor reveni. 

Fericiţii, “ce. reuşesc să li se primească cerealele, nu mai 
întreabă de preţ, de cântar, de analize. Sunt bucuroşi că sunt 
primiţi. Urmează apoi săptămâni şi luni până-şi văd banii în mână. 
Nu se mai întreabă dacă li-e plătită munca. Unii bat drumul 
târgurilor, aşteptând de cele mai multe ori zadarnic vreun țăran 
care să aibă nevoie de dubla lui. 

Există o a treia cale de scăpare: să crească animale cu 
cereale ce-i prisosesc; şi se pare că, în situaţia actuală, e cea mai 
bună cale . Prin creşterea animalelor câştigul se dublează sau se 
întreieşte. Oamenii cu cap de la sate ştiu demult acest lucru. În 
ultima vreme, însă, asociaţiile ce cumpără animale pentru carne nu 
mai pot cumpăra tot ce oferă ţăranii şi cumpără “pe prietenie”, 
numai de la cine vor şi cât vor. În faţa acestor situaţii ţăranul n-are 
nici un sprijin, E singur şi neajutorat. 

In țările apusene țăranul e sprijinit de sindicatul în care e 
înscris. Sindicatul îl îndrumă ce să producă, cât să producă, unde, 
când şi cu cât să-şi vândă produsele lui. La noi, în acest sector, nu 
s-a văzut nimic, sau aproape nimic. “Propactul” pătrunde greu la 
sate, Oamenii nu mai au încredere în nimeni, căci până acum au 
fost numai minţiţi şi păcăliți. Rămâne, ca cei ce conduc “Propact”- 
ul să câştige încrederea oamenilor de la sate. 

Mai rămâne încă o speranţă: la alegerile ce vor veni, țăranii 
să chibzuiască bine, alegând oameni care să le apere interesele lor, 
speranța şi demnitatea, la primării, la judeţ şi în Parlamentul ţării. 

Căci, dacă vor alege prost, cum au mai făcut-o, va trebui să 
spunem că încep să-şi merite soarte... 





lon Gavrilă OGORANU 

ȘI 
DATINA 
COLINDAIULUI 


Crăciunul, sărbătoarea creştină a Naşterii Domnului, s-a 


suprapus cu străvechea sărbătoare a solstițiului de iarnă, ce 


veste începutul noului an. Zilele de 24 şi 25 decembrie au fost 
| personificate sub chipul lui “Moş Ajun” şi “Moş 
Crăciun”(iar nu “Moş Gerilă”, cum voiau să ne facă să-i 
zicem comuniştii, împotriva tradiţiilor strămoşeşti!), care ne 
reamintesc de sfinţii creştini, păzitori şi dăruitori ai lumii. 
Ne-a rămas datina din bătrâni ca în zilele luminate dintre 
Crăciun şi Anul Nou să colindăm și să fim colindați, 
împărtăşindu-ne bucuria unii altora și rostind urări de bine, 
» cu bună nădejde de la Dumnezeu. Colinde au mai toate 
popoarele creştine, dar mai ales cele din Răsăritul Europei, 
printre care ne numărăm şi noi, românii. Cuvântul “colindă” 
vine din graiul strămoşilor romani, care aveau nişte 
sărbători ce se numeau Calendae. La români, unele colinde 
vin din tradiţia populară, iar altele sunt de proveniență 
bisericească.Mai rar, au fost create şi colinde “culte”, după 
modelul celor tradiţionale, de către anumiţi autori literari 
moderni (acestea neavând însă circulaţie publică). Cele care 
vin din tradiţia populară, fiind creaţii ale geniului anonim, 
sunt Colindele propriu-zise (rostite de cete de flăcăi, dar şi de 
oameni în vârstă, în chiar ziua de Crăciun), Colindele copiilor 
(ce sunt mai simple şi se rostesc mai ales în Ajunul 
Crăciunului), Pluguşorul (cu care se umblă în preajma 
Anului Nou), Umblatul cu măştile (capra, brezaia etc.) în 
răstimpul dintre Crăciun și Anul Nou, apoi Vasilca (astăzi, 
din păcate, pe cale de dispariţie) și Sorcova (cu care umblă 
copiii în dimineaţa de Anul Nou). Cele de tradiţie 
bisericească, referindu-se mai clar la Nașterea lui Hristos 
(sau la evenimente jegate de aceasta), sunt Cântecele de stea 
(cântate mai ales în preajma Crăciunului, dar uneori şi până 
la Bobotează) şi /rozii (sau Vicleimul şi acest frumos obicei e 
astăzi tot mai rar, în unele zone nemaipracticându-se deloc). 
Ar trebui să ne facem o datorie naţională din a perpetua 
aceste obiceiuri străvechi, care constituie o zestre spirituală. 
Şi să nu încurajăm pervertirea lor de către țigani, care le 
prefac într-o formă de cerșătorie. Reproducem aici trei 
colinde româneşti: unul de origine populară (folclorică), unul 
de origine bisericească şi altul de origine culră (creat, cu jale 
şi dor, pe vremea prigoanei satanice din închisorile 
comuniste). Fie ca să ne pătrundem de frumuseţea și bucuria 
Jor: amintindu-ne de vremurile mai curate de odinioară! 


RĂZVAN CODRESCU 





COLIND 
de Radu Gyr 
(1905 - 1975) 


A venit şi-aici Crăciunul, 


Să ne mângăie surghiunul, 


Cade albă nea 
Peste viaţa mea; 
Peste suflet ninge, 
Cade albă nea 
Peste viaţa mea 
Care-aici se frânge. 


Lumea-n cântec se deşteaptă, 


Pe Mesia Îl aşteaptă. 
Zâmbete cereşti 
Intră pe fereşti, 

Vin în orice casă 

Și în orice gând 
Arde tremurând 
Câte-o stea sfioasă. 


O, lisuse, Împărate, 
Şterge lacrimi şi păcate, 
Vin să-chizi uşor 
Rănile ce dor. 

Visul ni-l descuie; 

Noi Te-om aştepta , 
Căci pe crucea Ta 

Stăm bătuţi în cuie. 


Tremură albastre stele 
Peste lacrimile mele 
Dumnezeu de sus 

În inimi ne-a pus 
Numai lacrimi grele. 
Dumnezeu de sus 

În inimi ne-a pus 
Pâlpâiri de stele. 


Peste fericiri apuse 
Tinde- i mila Ta, lisuse; 
Cei din închisori 

Te aşteaptă-n zori , 
Pieptul lor suspină. 

Cei din închisori 

Te asțeaptă-n zori 

Să le-aduci lumină. 


Numai temnița posacă 


A-mpietrit sub promoroacă 


Stăm în bezna grea, 
Pentru noi nu-i stea, 
Cerul nu s-aprinde; 
Pentru osândiți 
Îngerii grăbiţi 

Nu aduc colinde. 


Maica Domnului Curată, 
Adu-o veste minunată 
Înfloreşte-n prag 
Zâmbetul tău drag 

Ca o zi cu soare 
Zâmbetul tău drag 

îl aşteaptă-n prag 

Cei din închisoare. 


Auzită la Aiud, 1960. 

TREI CRAI DE LA 


RĂSĂRIT 


(cântec de stea) 


Trei Crai de la răsărit 
Spre stea au călătorit 
Şi au mers, precum citim, 
Până la Ierusalim. 
Acolo dacă-au ajuns, 
Sfeaua-n nori li s-a ascuns. 
Şi le-a fost a se plimba, 
Prin oraş a întreba: 
“Unde s-u născut”, zicând, 
“Un crai mare de curând?” 
Iară Irod împărat, 
Auzind, s-a tulburat, 
Pe crai grabnic i-a chemat 
Şi în taină i-a-ntrebal. 
Ispitindu-i curios 
Ca să afle de Hristos. 
Prefăcându-se mirat, 
Foarte lor li s-a rugat, 
Zicând: “Mergeti de aflati 
Și venind mă-nştiinţaţi, 
Să merg să mă-nchin şi eu 
Ca la unul Dumnezeu”. 
Craii dacă au plecat, 
Steaua iar s-a arătat. 
Și-au mers până au stătult 
Und” era pruncul născut. 
Şi cu toţi s-au bucurat 
Pe Hristos dacă-au aflat. 
Cu daruri s-au închinat 
Ca la un mare-mpărat 
Şi-napoi dacă-un purces, 
Pe-altă cale ei au mers, 
Precum le-a şi fost lor zis 
Ingerul noaptea, în vis. 
Iară Irod împărat, 
Văzând că l-au înşelat, 
Foarte rău s-a necăjit, 
Oaste mare a pornit 
Şi-n Vitleem a intrat, 
Mulți coconi mici a tăiat, 
Pân” la paisprezece mii, 
Toţi prunci mărunţei, copii, 
De doi ani şi mai în jos, 
Ca să taie pe Hristos. 
O! Tirane crunt, Irod, 
Mori în blestem de norod, 
Nefiind tu bucuros 
De naşterea lui Hristos. 


FLORILE DALBE 


Ia sculați voi gazde mari, 
Florile dalbe, 

Ia, sculați români plugari, 
Florile dalbe, 

Că vă vin colindători, 
Florile dalbe, 

Noaptea pe la cântători, 
Florile dalbe. 

Nu vă vin cu nici un rău 
Florile dalbe, 

Ci v-aduc pe Dumnezeu, 
Florile dalbe, 

Dumnezeu cel mititel, 
Florile dalbe, 

Mititel şi-nfăşeţel, 
Florile dalbe, 

De la uşă pân” la masă, 
Florile dalbe, 

Faşa-i dalbă de mătasă, 
Florile dalbe, 

Cu scufie de bumbac, 
Florile dalbe, 

Moale să-i fie la cap, 
Florile dalbe, 

Iar pe fundul tichiuţei, 
Florile dalbe, 

Este-o piatră năstimată, 
Florile dalbe, 

Ce cuprinde lumea toată, 
Florile dalbe, 

Rusalim a treia parte, 
Florile dalbe. 

Busuioc verde pe masă, 
Florile dalbe, 

Rămâi pazdă sănatoasă, 
Florile dalbe, 

La mulți ani cu sănătate, 
Florile dalbe, 

Să vă dea Domnul de toate, 
Florile dalbe. 

1. În 200 de zile va pune în posesie 
toți proprietarii terenurilor care nu se 
află în litigiu şi va elibera titluri de 
proprietate tuturor persoanelor al căror 
drept de proprietate a fost reconstituit. 

2. În 200 de zile va supune 
Parlamentului un set de legi potrivit 
cărora: 

9 Fostele moşii, devenite 
IAS-uri sau gospodării de partid şi 
rămase în proprietatea statului, vor fi 
împărțite cu prioritate familiilor cu 
mulți copii, tinerilor țărani lipsiţi 
de pământ, tinerilor dispuşi să 
devină fermieri, specialiştilor din 
domeniu stabiliţi la sat şi altor 
persoane îndreptățite. Vor fi 
exceptate de la împărţire terenurile 
pe care s-au construit institute de 
cercetări şi ferme de seminţe. 

9 Va fi anulat impozitul 
agricol până la anul 2000. 

Va fi reconstituit dreptul de 
proprietate al țăranilor asupra 
mijloacelor de muncă de care au fost 
deposedaţi la intrarea în CAP-uri, în 
vederea despăgubirii. Vor fi înapoiate 
pădurile şi izlazurile proprietarilor de 
drept. 

9 Va fi asigurată creditarea 
directă a țăranilor pentru procurarea 
de îngrășăminte, ierbicide, semințe, 
nutrețuri şi alte mărfuri necesare 
producției, precum şi pentru 
cumpărarea în rate a plugurilor, 
tractoarelor şi a celorlalte utilaje 
agricole. Dobânda pentru aceste credite 
va fi redusă la jumătate din dobânda 
praticată de bănci în mod obișnuit, 
diferența fiind subvenţionată de stat. 
Aceste credite vor putea fi rambursate 
şi în produse agricole, 

e Va fi asigurat un cadru 
corespunzător de desfacere a producţiei 
țărănești, inclusiv prin burse de produse 
agricole, 

3. În 200 de zile va supune 
Parlamentului o lege potrivit căreia 
tinerii specialişti din agricultură, 

Cunoaştem problemele, temerile şi speranțele Dumneavoastră; 
ele sunt şi ale noastre. Nu peste mult timp, la alegerile generale, 
puterea va sta în mâinile Dumneavoastră. Veţi vota. Trebuie să o 

faceţi în cunoştinţă de cauză. Dacă o veţi alege şi va veni la 
putere, Convenţia Democratică din România va îndeplini cu 
stricteţe următoarele obligaţii, pe care şi le asumă cu fermitate, 
în baza unor studii realiste, responsabile şi îndelungate: 


precum şi învățătorii, medicii, preoții 
care se stabilesc la sat, vor primi lot 
pentru casă, facilități pentru construcția 
casei şi | ha de teren agricol. 

4. Pensiile țăranilor cooperatori CAP 
vor fi recalculate cu momentul când au 
început să lucreze în agricultură. Pensia 
va reprezenta cel puțin Jumătate din 
salariul minim pe economie. 

5. Tinerilor li se vor crea facilităţi 
reale pentru procurarea de locuinţe, 
punându-li-se la dispoziţie terenuri şi 
credite pe termen lung, cu o dobândă de 
maximum 10 %. Un program paralel va 
fi dezvoltat pentru cei care îşi întemeiează 
o familie. Va fi înființat Fondul Naţional 
pentru Locuinţe. 

6. În 200 de zile vor fi elaborate 
proiectele pentru construirea unor 
cămine studenţeşti cu 10.000 de locuri, 
iar în următoarele 18 luni acestea vor fi 
date în folosinţă. 

7. În 200 de zile va fi prezentat un 
program guvernamental de garantare a 
integrării economice a tinerilor şi de 
sprijinire a persoanelor angajate prima 
oară. Până la găsirea unui loc de muncă, 
absolvenţii vor primi un ajutor social. 

8. În 200 de zile vor fi recalculate 
toate pensiile de asigurări sociale, în 
funcţie de salariile medii 
corespunzătoare profesiunii prâcticate, 
Vor fi scoase de sub controlul Guvernului 
bugetul asigurărilor sociale şi fondul de 
pensii. Se va reînfiinţa Casa Autonomă 
a Pensiilor, sub administraţie privată. 

9. În 200 de zile vor fi stabiliţi 
indicatorii sociali minimali pentru 
determinarea costului vieţii, a unui nivel 
de trai decent, în acord cu sindicatele, 
uniunile patronale, organizaţiile 


pensionarilor etc. Aceşti indicatori vor fi 
folosiţi pentru stabilirea corectă şi 
transparentă a salariului minim şi a 
evoluţiei indexărilor. 

10. În 200 de zile vor fi stabilite 
măsurile legale care să garanteze o 
formare corectă a prețurilor la produsele 
şi serviciile de bază: alimente (lapte, 
pâine, carne), servicii publice 
(electricitate, apă, energie termică) şi 
medicamente pentru copii şi pensionari. 

11. În 200 de zile va fi promovată o 
lege care să asigure femeilor, la naştere, 
un concediu plătit de 2 ani şi un ajutor 
reprezentând 10 % din salariul mediu pe 
economie pentru fiecare copil sub 16 ani 
aflat în îngrijire. 

12. În 200 de zile va fi promovată o 
lege care va diminua până la anulare 
impozitul pe profitul reinvestit, în vederea 
creării de noi locuri de muncă, creşterii 
productivității şi informatizării 
activităţilor. 

13. În 200 de zile sistemul de 
impozite şi taxe impuse populaţiei va fi 
revăzut, în scopul diminuării lor. Va fi 
redus, în special, impozitul pe venituri. 

14. În 200 de zile vor fi adoptate 
planuri guvernamentale prin care: 

9 Vor [i pietruite şi iluminate 
drumurile săteşti. În următorii 2 ani vor 
fi executate, cu fonduri provenind de la 
buget, 30 % din lucrări, 

9 Se va asigura alimentarea cu 
apă a satelor, În primii 2 ani vor fi 
executate 30 % din lucrări, cu fonduri de 
la buget. Vor fi conectate la rețele 
tejefonice satele, În 4 ani vor [i executate 
cu fonduri de la buget, cel puţin 60 % din 
racordurile telefonice săteşti, 

9 Vai asigurată conectarea la 


(CE Dacă până la termenele respective toate aceste promisiuni nu vor [i aduse la îndeplinire, înseamnă că am încălcat prezentul 
= e pe care Dumneavoastră îl semnaţi votând cu Convenţia Democratică din România, şi aveţi dreptul să renunțaţi la noi. 

FERITI-VĂ DE 
PROFETI 
MINCINOSI, 


CARE VIN LA VOI IN 
HAINE DE OI. IAR PE 
DINLĂUNTRU SUNI 


LUPI RĂPITORI. 


CONTRACT | 
CU ROMÂNIA 


rețeaua de electrificare a tuturor 
aşezănilor omeneşti de pe teritoriul 
României, indiferent de dimensiune 

15. Va fi promovată şi aplicată o 
lege privind declararea şi controlul 
averii şi veniturilor preşedintelui, 
parlamentarilor, membrilor 
Guvernului, primarilor. Va fi interzisă 
cumularea funcțiilor de demnitari cu 
cele de membri î consiliile de 
administrație ale societăţilor de stat. În 
cazul proprietății private, demnitarul 
va transmite gestionarea acesteia unei 
societăți de administrare, care se va 
constitui prin lege. 

16. În 200 de zile va fi adoptată o 
lege prin care vor fi interzise activitățile 
sub care se ascund escrocherii 
speculative (gen “Caritas”), care pot 
conduce la tragedii individuale şi la 
apariția unor îmbogățiți peste noapte. 

17. În 200 de zile vor fi înăsprite 
pedepsele pentru infracțiunile de omor, 
viol, tâlhărie şi furt, pentru infracțiunile 
de corupție şi cele săvârşite de 
funcționarii publici - împotriva 
intereselor cetățenilor. Vor fi mărite 
fondurile bugetare destinate asigurării 
ordinii şi siguranţei publice, 

18. În 200 de zile va fi promovată 
în Parlament o lege pentru reîmpărțirea 
şi administrarea teritorială, ținând 
seama cu prioritate de judeţele şi 
localitățile abuziv desfiinţate 

19. În 200 de zile va fi asigurată 
creşterea fondurilor bugetare destinate 
unor sectoare esențiale pentru viitorul 
țării: învățământ, sănătate, cultură, 
apărare. 

20, În 200 de zile va fi prezentat 
un program guvernamental de 
relacere ŞI dezvoltare a 
intrastructurilor: şosele, căi ferate, 
aeroporturi, porturi, reţele de 
telecomunicaţii. Aceasta se va realiza 
prioritar prin utilizarea capitalului 
străin şi va crea numeroase locuri de 
muncă în domenii diverse şi în toate 
zonele ţării, 

